Ger wayen i d-yeddan deg tsekla yettwarun ad d-naf yiwwet n tewsit ger tewsatin i ɣef tebna tsekla-agi, ungal. Aneggaru-a yella di laṣel d taqsiṭ, taḥkayt d tamacahut, i yellan deg timawit, i ɣef i d- yeḍra ubeddel deg wadeg, iwudam d usugen. Tawsit-a akken i d-yenna Salḥi M.A:  ungal d tawsit n tsekla. Ungal ur yeɛdil ara netta d tullist. Ungal d aḍris ɣezzifen, mačči am tullist, tin ɣer-s ttuqquten deg-s iwudam, yerna tasiwelt-ines, tecbek nnig n tin tullist. 1, ma yella d Raimond M seg tama-s yesbadu-d ungal:  ungal d adlis usugen deg tesrit, ɣezzifen 2, ungal d yiwen n ṣṣenf i icudden ɣer tira d tesrit akken i d-yenna Reuter Y :  ungal d lǧarat yettwarun s tesrit. 3, ma nezzi tamuɣli-nneɣ ɣer wayen i d-nnan inagmayen-a ad d-naf d akken ungal d ayen icudden ɣer tesrit, d asenfali, d win yesɛan teɣzi nnig n tewsatin nniḍen. Ungal 1 SALHI M. A., Asegzawal amezyan n tsekla, Ed, LOdysse, Tizi-ouzou, 2012, P.73.